CELEX: C2007/155/70
Language: lv
Date: 2007-07-07 00:00:00
Title: Lieta T-165/07: Prasība, kas celta 2007. gada 8. maijā — Red Bull /ITSB — Grupo Osborne ( TORO )

7.7.2007   
            
            
               LV
            
            
               Eiropas Savienības Oficiālais Vēstnesis
            
            
               C 155/39
            
         Prasība, kas celta 2007. gada 8. maijā — Red Bull/ITSB — Grupo Osborne (“TORO”)
   (Lieta T-165/07)
   (2007/C 155/70)
   Valoda, kādā sagatavots prasības pieteikums — angļu
   Lietas dalībnieki
   
      Prasītāja: Red Bull GmbH, Fuschl am See (Austrija) (pārstāvji — H. O'Neill, Solicitor, V. von Bomhard un A. Renck, lawyers)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Grupo Osborne SA, El Puerto de Santa Maria, (Spānija)
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2007. gada 20. februāra lēmumu lietā Nr. R 147/2005–4 un
            
         
               —
            
            
               piespriest atbildētājam atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: Grupo Osborne SA
   
   
      Attiecīgā Kopienas preču zīme: grafiska preču zīme “TORO”, kas attiecas uz precēm un pakalpojumiem, kuri ietilpst 32., 33. un 42. klasē — reģistrācijas pieteikums Nr. 1 500 917
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: valsts vārdiskas preču zīmes “TORO ROSSO” un “TORO ROJO”, kas attiecas uz precēm, kuras ietilpst 32. klasē, kā arī valsts, starptautiskas un Kopienas vārdiskas un grafiskas preču zīmes, kas satur vārdu “BULL” vienu pašu vai savienojumā ar citiem vārdiem, attiecībā uz precēm un pakalpojumiem, kuri ietilpst 32., 33. un 42. klasē
   
      Iebildumu nodaļas lēmums: apmierināt iebildumus attiecībā uz visām apstrīdētajām precēm un pakalpojumiem, izņemot “viesu izmitināšanas nodrošināšana”
   
      Apelāciju padomes lēmums: atcelt Iebildumu nodaļas lēmumu tiktāl, ciktāl ar to apmierina iebildumus attiecībā uz precēm “alus” (32. klase), “alkoholiskie dzērieni, izņemot vīnu un alu” (33. klase) un pakalpojumu “nodrošināšana ar pārtiku un dzērieniem, t.sk. bārus, uzkodu bārus, restorānus, kafejnīcas, sabiedriskās iestādes, ēdnīcas un vīna bārus” (42. klase); Kopienas preču zīmes reģistrāciju var veikt attiecībā uz šīm precēm un pakalpojumiem.
   
      Izvirzītie pamati: Padomes Regulas Nr. 40/94 73. panta otrā teikuma pārkāpums, jo Apelāciju padome savā lēmumā, kurā tā nepilnīgi izvērtējusi lietas dalībnieku iesniegtos materiālus, nav skaidri izklāstījusi pamatojumu.
   Turklāt Regulas 8. panta 1. punkta b) apakšpunkta pārkāpums, jo Apelāciju padome, neskatoties uz pretnostatīto preču zīmju konceptuālo identiskumu un agrāko preču zīmju reputāciju, nav ņēmusi vērā reputācijas nozīmīgumu.
   Visbeidzot, Regulas 8. panta 5. punkta pārkāpums, jo Apelāciju padome ir izmantojusi pieņēmumu, ka pretnostatītām preču zīmēm vajag būt sajaucami līdzīgām, kamēr, atsaucoties uz prasītājas teikto, ir pietiekami, ka pircēji var “konstatēt saikni” starp divām preču zīmēm.